
სახელმწიფო სარეგისტრაციო კოდი 010.008.003.886
საქართველოს ცენტრალური საარჩევნო 
კომისიის დადგენილება №109/1999

1999 წლის 4 ოქტომბერი

ქ. თბილისი
1999 წლის 31 ოქტომბრის საპარლამენტო არჩევნებში მონაწილე პარტიების (ბლოკების) და დამოუკიდებელი კანდიდატების პროგრამებისა და პლატფორმების გამოქვეყნების შესახებ
საქართველოს ცენტრალური საარჩევნო კომისია ადგენს:

1. ცენტრალურ საინფორმაციო საშუალებებში 1999 წლის 6 ოქტომბრამდე გამოქვეყნდეს არჩევნებში მონაწილე პარტიებისა და საარჩევნო ბლოკების პროგრამა და პლატფორმა.

2. დამოუკიდებელი კანდიდატების ბიოგრაფიული მონაცემები და წინაასარჩევნო პროგრამის გამოქვეყნება მოხდეს ადგილობრივი ინფორმაციის საშუალებებით.

3. საარჩევნო პროგრამისა და პლატფორმის ტექსტი არ უნდა აღემატებოდეს 500 სიტყვას.

კომისიის თავმჯდომარე ჯ. ლომინაძე

